Klikk på "Kjør"-knappen for å leke deg med prøveutgavene av fire av Microsofts "Magic Shcool Bus"-programmer for barn.

"The Magic School Bus"-serien består av programmer der barna lærer om verden på en gøyal og underholdende måte. Demoen er delt inn i fire kategorier
Kroppen (Human Body)
Jorden (Inside the Earth)
Solsystemet (Solar System)
Havet (Ocean)

Hvert emne har sitt kapittel. Klikk f.eks. på "Explore the Ocean" for å komme til kapitlet om havet. Hvert kapittel er delt inn i tre punkter
1) Informasjon om produktet
2) En videosekvens
3) Et eller to spill

De første punktene er på engelsk, men spillene er av særdeles god kvalitet og ganske underholdende. Bare et spill som "bygg et sandslott" i kapitlet om havet, inneholder mange timers underholdning for de minste.

Klikk på "Play a Game" for å komme til spillene i hvert kapittel.

I kapitlet om kroppen (Human Body) er det to spill

Chatterbox
Chatterbox er et artig lite spill der det gjelder å sortere stavelsene i engelske ord slik at de uttales riktig. Det er ganske enkelt og atskillig morsommere enn det høres ut. Gjør slik
1) Klikk på "Start".
2) I øverste høyre hjørne vises et ord, f.eks. "Stomach", som betyr mage.
3) Nedenfor er det to forskjellige bilder av en munn, en åpen og en lukket.
4) Munnene skal plasseres på linjen i midten slik at de kan si "stomach".
5) Den åpne munnen begynner først med å si "sto" og deretter skal den lukkede si "mach".
6) Hvis rekkefølgen er gal, sier munnene "mach-sto", og de må byttes om.

Heart Pinball
Spillet Heart Pinball er et flipperspill der banen er formet som et menneskehjerte. Armene som hindrer kulen i å forsvinne nederst på skjermen, styres med skift-tastene. Heart Pinball er et svært menneskelig spill. Hvis f.eks. kulen kommer for langt opp i "halsen", raper det.

I kapitlet om jorden (Inside the Earth) er det to spill

Volcano Builder
I spillet Volcano Builder har du fått skaperevner og skal "designe" vulkaner. På høyre side av skjermen angir du om temperaturen inne i vulkanen skal være lav, middels eller høy. På venstre side av skjermen bestemmer du om
vulkanen skal inneholde brennbare gasser eller ikke.
    Klikk nå på "Make Volcano" for å se hvordan vulkanen tar seg ut. Klikk deretter på knappen "Make Caldera" for å redusere vulkanen til et krater og gjøre plass til en ny.

Pan for Gold
I spillet Pan for Gold gjelder det å fange gullstykkene som kommer fallende ned fra en foss, i en gullgraverpanne. Men pass på Det er ikke gull alt som glimrer. Hvis det lander en murstein i pannen, går den i stykker.

I kapitlet om solsystemet (the Solar System) er det ett spill

Venusspillet
Venusspillet er et plattformspill der det gjelder å styre en liten astronaut trygt over planeten Venus’ overflate. Det er mange hindringer og han må hoppe opp på heisene som kjører på skjermen for å komme fram. Du styrer ham med piltastene, og mellomromstasten får ham til å hoppe.

I kapitlet om havet (the Ocean) er det to spill

Sand Castles
I spillet Sand Castles bygger barna sandslott på skjermen.
Slik spiller du Sand Castles

1) Start med å holde musepilen over den fulle sandbøtta på venstre side av skjermen.
2) Velg en bygningsdel, f.eks. et tårn, til sandslottet fra menyen nedenfor.
3) Plasser tårnet på skjermen.
4) Velg flere bygningsdeler og plasser dem på skjermen til sandslottet er ferdig.
5) Klikk på den tomme bøtta på venstre side av skjermen for å åpne lagringsmenyen.
6) I lagringsmenyen kan du enten avslutte spillet eller rydde skjermen.
7) Kryssymbolet i lagringsmenyen bruker du til å flytte sandslottet rundt på skjermen med.

Crab Chase
I spillet Crab Chase skal barna passe på en krabbe som lever i strandkanten. Gjør slik
1) Krabben styres med musen og det gjelder å rekke å spise all maten som ligger i strandkanten.
2) Pass på, for det er fugler i luften som elsker krabbestek til frokost.
3) Hopp ned i hullene for å unngå fuglene.
4) Husk også å la krabben komme i vannet så den kan spise de små fiskene.